**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**ШЫМКЕНТ**

**2020 жыл**

**МАЗМҰНЫ**

**І. Кіріспе бөлік**

1.1. Аудиторлық іс-шараның атауы.....................................................

1.2. Мемлекеттік аудиттің мақсаты.....................................................

1.3. Мемлекеттік аудиттің объектілері ...............................................

1.4. Мемлекеттік аудит тобының құрамы ..........................................

1.5. Мемлекеттік аудитпен қамтылған кезең .....................................

**ІІ. Негізгі (талдамалық) бөлік**

**ІІІ. Жиынтық бөлік**

3.1. Мемлекеттік аудит барысында қабылданған шаралар .............

3.2. Мемлекеттік аудит нәтижелері бойынша тұжырымдар ...........

3.3. Мемлекеттік аудит нәтижелері бойынша ұсынымдар ..............

3.4. Қосымша: Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі, қалпына келтірілген және өндірілген сомалардың құжаттары.

**Шымкент қаласы бойынша**

**тексеру комиссиясының төрағасы Н.А.Нәлібаевқа**

**АУДИТОРЛЫҚ ҚОРЫТЫНДЫ**

**I. Кіріспе бөлік**

***1****.****1. Аудиторлық іс-шараның атауы:*** «Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу».

***1.2. Мемлекеттік аудиттің мақсаты:*** «Шымкент қаласының жер қатынастары басқармасының бюджеттік бағдарламалары бойынша бөлінген қаржыларды іске асыру тиімділігі».

***1.3. Мемлекеттік аудит объектісі:*** «Шымкент қаласының жер қатынастары басқармасы» мемлекеттік мекемесі (бұдан әрі – Басқарма).

***1.4. Мемлекеттік аудит тобының құрамы:*** Шымкент қаласы бойынша тексеру комиссиясының Сапаны бақылау бөлімінің басшысы Елшибаев Габиден Усенович *(мемлекеттік аудитор біліктілігін иелену туралы 05.12.2016ж. №0417 сертификаты)* және №2 мемлекеттік аудит бөлімінің бас инспектор-мемлекеттік аудиторы Утебаева Манат Пернебековна *(мемлекеттік аудитор біліктілігін иелену туралы 05.12.2016ж. №0438 сертификаты)* жүргізді.

***1.5. Мемлекеттік аудитпен қамтылған кезең:*** 2018 жылдың 01 қаңтарынан 2020 жылдың 30 сәуірі аралығы.

**II. Негізгі (талдамалық) бөлік:**

***2.1. Шымкент қаласының жер қатынастары басқармасы бойынша мемлекеттік басқарудың және (немесе) экономика саласының, әлеуметтік-экономикалық дамудың ағымдағы жай-күйін жиынтық талдау:***

Шымкент қаласы бойынша тексеру комиссиясының мемлекеттік аудит объектілерінің 2020 жылға арналған тізбесіне сәйкес, «Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу» іс-шарасы 2020 жылдың 16 маусымынан 2020 жылдың 10 шілде аралығында жүргізілді.

«Шымкент қаласының жер қатынастары басқармасы» мемлекеттік мекемесі Шымкент қаласының әкімшілік-аумақтық шекарасы шегіндегі жер қатынастары саласындағы басшылықты жүзеге асыратын Қазақстан Республикасының мемлекеттік органы болып табылады.

Миссиясы Шымкент қаласының әлеуметтік-экономикалық дамуына мүмкіндік беретін жерді тиімді пайдалануға, жер ресурстарын басқару мен жер қатынастарын реттеу үшін қалыпты жағдай жасау болып табылады.

«Шымкент қаласының жер қатынастары басқармасы» мемлекеттік мекемесінің Ережесіне сәйкес 5 міндет, 23 функция қарастырылып, жұмыстар атқарылған, атап айтқанда міндеттері келесі:

1)Қазақстан Республикасының заңнамасымен белгіленген шекте және тәртіпте, шымкент қаласының жер ресурстарын тиімді және оңтайлы пайдалануды қамтамасыз етуге бағытталған, жер қатынастары саласындағы қызметті жүзеге асыру;

2)жер қатынастары саласында мемлекеттік көрсетілетін қызмет сапасын жетілдіру және жоғарылату;

3)жер учаскелерін мемлекеттік мұқтажы үшін беру, пайдалану, нысаналы мақсатын өзгерту және алып қою мәселелері бойынша сәулет және қала құрылысы, мемлекеттік сәулет-құрылыс бақылау, ауыл шаруашылығы, табиғатты реттеу мен пайдалану саласындағы орталық және уәкілетті мемлекеттік органдармен өзара әрекет етуін қамтамасыз ету;

4)Шымкент қаласындағы жерлердің, меншік иелері мен жер пайдаланушылардың есебін жүргізу сапасын жоғарылатуды;

5)Қазақстан Республикасының сыбайлас жемқорлыққа қарсы күрес заңнамасының нормаларын сақтау.

Басқарманың функциялары келесі:

1)Жер қатынастарын реттеу саласындағы мемлекеттік саясатты іске асыру;

2)Шымкент қаласы жергілікті атқарушы органның Қазақстан Республикасы Жер кодексінің 71 бабына сәйкес іздестіру жұмыстарын жүргізу үшін жер учаскелерін пайдалануға рұқсат беру бойынша ұсыныстарын дайындау;

3)ауыл шаруашылығы алқаптарын бір түрден екіншісіне ауыстыру жөнінде ұсыныстар дайындау;

4)жерлерде резервке қою жөнінде ұсыныстар әзірлеу;

5)Шымкент қаласы жерлерінің теңгерімін жасау;

6)жер учаскелерін беру және олардың нысаналы мақсатын өзгерту бойынша ұсыныстар мен шымкент қаласы әкімдігінің қаулы жобаларын әзірлеу;

7)Шымкент қаласы жергілікті атқарушы органының қорғаныс және ұлттық қауіпсіздік мұқтажды үшін жер учаскелерін беру және алып қою жөніндегі ұсыныстарын және шешімдерінің жобаларын дайындау;

8)ауыл шаруашылығы мақсатындағы жер учаскелерінің паспорттарын беру;

9)жер учаскесін сатып алу-сату шарттарын, жалға беру және уақытша өтеусіз жер пайдалану шарттарын жасау және жасасқан шарттардың талаптарын орындауға бақылауды жүзеге асыру;

10)иесіз жер учаскелерін анықтау және оларды есепке қою бойынша жұмысты ұйымдастыру;

11)мемлекет мұқтажы үшін жер учаскелерін мәжбүрлеп иеліктен шығару жқнінде ұсыныстар дайындау;

12)жер учаскелерінің бөлінетіндігін және бөлінбейтіндігін анықтау;

13)мемлекет жеке меншікке сататын нақты жер учаскелерінің кадастрлық (бағалау) құнын бекіту;

14)жерге орналастыруды ұйымдастыру және жер учаскелерін қалыптастыру жқніндегі жерге орналастыру жобаларын бекіту;

15)жерлерді аймақтарға бөлу жобаларын және Шымкент қаласының жерін ұтымды пайдалану бойынша жобаларды және сызбаларды жасауды ұйымдастыру;

16)жер сауда-саттығын (конкурстарды, аукциондарды) өткізуді ұйымдастыру;

17)жерді пайдалану және қорғау мәселелерін қозғайтын жобалар мен сызбаларға сараптама өткізу;

18)жер учаскелері меншік иелерінің және жер пайдаланушылардың, сондай-ақ басқа да жер құқығы қатынастары субъектілерінің есебін жүргізу;

19)жер-кадастрлық жобасын бекіту;

20)Шымкент қаласы әкімдігінің жер комиссиясы жұмысшы органының функцияларын жүзеге асыру;

21)жеке және заңды тұлғалардың жер саласындағы арыз, өтініштерін қабылдауды жүзеге асыру;

22)өзінің орналасқан жері бойынша жер пайдаланушылар туралы мәліметтерді салық органдарына уәкілетті орган белгіленген үлгі бойынша ұсыну;

23)Қазақстан Республикасының заңнамасымен көзделген басқада функцияларды жүзеге асыру болып табылады.

Жалпы 2018 жылы 3 бюджеттік бағдарлама бойынша 15 тікелей нәтиже көрсеткіштері қарастырылса, 2019 жылы 2 бюджеттік бағдарлама бойынша 5 тікелей нәтиже көрсеткіштері қарастырылып, толығымен орындалып, бюджеттік бағдарламалар аясында аудит нысаны тарапынан бірқатар жұмыстар атқарылған.

Бюджеттен бөлінген қаражатты игеруге қойылған мақсаттар мен міндеттердің басым бөлігіне қол жеткізіліп, бюджеттік бағдарлама көрсеткіштері орындалған.

***2.2. Шымкент қаласының жер қатынастары басқармасында жүргізілген мемлекеттік аудиттің жиынтық нәтижелері.***

«Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу» аудиторлық іс-шарасы бойынша 1 мемлекеттік мекеме қамтылып, бөлінген қаржы көлемі 4 117 893,0мың теңгені құраған.

Жүргізілген сыртқы мемлекеттік аудит барысында барлығы 8822,4 мың теңгені құрайтын қаржылық бұзушылықтар анықталды, оның ішінде қалпына келтіретіні 5373,4 мың теңге, бюджетке өндірілетіні 3449,0 мың теңге.

Сонымен қатар, 2 бірлікті құрайтын рәсімдік сипаттағы бұзушылықтар және 13856,9 мың теңгеге тиімсіз жоспарланғаны анықталды.

Мемлекеттік аудит нәтижелері көрсеткендей, орын алған бұзушылықтардың негізгі себептері келесі:

**Бюджет қаражатын пайдалану кезіндегі бюджет заңнамасының және өзге де заңнаманың тәртібін сақтамау бойынша барлығы 3449,0 мың теңгеге бұзушылықтар анықталды, атап айтқанда:**

1.Қазақстан Республикасының 2008 жылғы 4 желтоқсандағы №95-IV Бюджет кодексінің 4-бабы 9) тармақшасының талабы, яғни *«негізділік принципі»* және Қазақстан Республикасының 2015 жылғы 23 қарашадағы №414-V ҚРЗ «Қазақстан Республикасының Еңбек Кодексінің» 103-бабы 1 тармағының талаптары сақталмай, 2018 жылы мекеменің бас маман-есепшісі Ибрагимова Кулсара Елемесовна «Халық банк» АҚ-дағы өзінің жеке қарт шотына жалпы 2 832,5 мың теңге артық жалақы есептеп аударған.

2. Қазақстан Республикасының 2008 жылғы 4 желтоқсандағы №95-IV Бюджет кодексінің 4-бабы 9) тармақшасының талабы, яғни «негізділік принципі» сақталмаған 5 жағдайда барлығы 152,2 мың теңге жалақы артық есептеліп аударылған.

3. Қазақстан Республикасы Үкіметінің 2017 жылғы 29 желтоқсандағы №939 қаулысымен бекітілген «Мемлекеттік әкімшілік қызметшілерге пилоттық режимде еңбекақы төлеудің кейбір мәселелерінің» 4-тармағының, Қазақстан Республикасы Үкіметінің 2018 жылғы 12 желтоқсандағы №827 қаулысындағы 2 қосымшаның 1 тармағының және Қазақстан Республикасының 2008 жылғы 04 желтоқсандағы №95-IV Бюджет кодексінің 4 бабы 9) тармақшасының талаптары сақталмай 2 жағдайда барлығы 157,5 мың теңге жалақы артық есептеліп аударылған.

4. Қазақстан Республикасы Үкіметінің 2018 жылғы 11 мамырдағы №256 қаулысымен бекітілген «Бюджет қаражаты есебінен іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларының» 3 тармағының 2) және 3) тармақшаларының, 4 тармағының 2) тармақшасының және 7 тармағының 7) тармақшасының талаптары сақталмай, 9 жағдайда 341,7 мың теңгеге іс-сапар шығындарына артық жаратылған.

**Бухгалтерлік есепті жүргізу және қаржылық есептілікті жасау кезіндегі талаптарды сақтамау бойынша барлығы 5373,4 мың теңгеге бұзушылықтар анықталды, атап айтқанда:**

**1.** Қазақстан Республикасы Қаржы Министрінің 2010 жылғы 03 тамыздағы №393 бұйрығымен бекітілген «Мемлекеттік мекемелерде бухгалтерлік есепке алуды жүргізу қағидаларының» 4,6,12,15,18,22 тармақтарының талаптары сақталмай 2018 жылы 708,1 мың теңге кредиторлық қарызға, 2019 жылы 1094,9 мың теңге дебиторлық және 3098,4 мың теңге кредиторлық қарызға негізсіз кері бухгалтерлік жазбалар түзіліп, бухгалтерлік есептілікте бұрмалаушылыққа жол берілген.

2. Қазақстан Республикасы Қаржы министрінің 2010 жылғы 3 тамыздағы №393 бұйрығымен бекітілген «Мемлекеттік мекемелерде бухгалтерлік есепке алуды жүргізу қағидаларының» 337 тармағының талаптары сақталмай 2018 жылы 220,0 мың теңге және 2019 жылы 252,0 мың теңге құрайтынматериалдық емес активтерді есеп қисап бойынша мекеменің теңгеріміне алынбаған.

**Рәсімдерді орындау тәртібінің бұзылуы бойынша жалпы 2 бірлікті құрайтын бұзушылықтар анықталған, атап айтқанда:**

1.Қазақстан Республикасы Қаржы министрінің 2014 жылғы 18 қыркүйектегі №403 бұйрығымен бекітілген «Қазақстан Республикасы Біріңғай бюджеттік сыныптамасының» 2-қосымшасы «Қазақстан Республикасы бюджет шығыстарының экономикалық сыныптамасы ерекшелігінің құрылымының» талаптары сақталмай, 2018 жылы 220,0 мың теңге және 2019 жылы 252,0 мың теңге құрайтын материалдық емес активтер 416 «Материалдық емес активтерді сатып алу» ерекшелігінің орнына 159 «Өзге де жұмыстар мен қызметтер» ерекшелігі бойынша сатып алынған.

**Сонымен қатар, 13 856,9 мың теңгеге тиімсіз жоспарланған бюджет қаражаты анықталды,** **атап айтқанда**:

1.Қазақстан Республикасы Денсаулық сақтау және әлеуметтік даму министрінің 2015 жылғы 23 желтоқсандағы №1002 бұйрығымен бекітілген «Мемлекеттік органдарға техникалық қызмет көрсетуді және олардың жұмыс істеуін қамтамасыз ететін жұмыскерлер санының бірыңғай салааралық нормативтерінің» (Қазақстан Республикасы Еңбек және халықты әлеуметтік қорғау министрінің 2019 жылғы 3 шілдедегі № 353 бұйрығымен өзгеріс енгізілген) 6 кестесінің талаптары сақталмай, 2018 жылдың 01 қаңтарына және 2019 жылдың 01 қаңтарына бекітілген нақты шатттық кесте бойынша 20 бірлік әдіскер қарастырылған, немесе (құжаттардың саны 3826 және жоғары болған жағдайда) 10 әдіскер артық жоспарланып, барлығы 13 856,9 мың теңге жаратылған.

**2.6. Мемлекеттік аудит объектілері қызметінің әлеуметтік-экономикалық дамуға әсерін бағалау**

Басқарма бойынша аудитпен қамтылған аралықта, атап айтқанда 2018 жылдың 1 қаңтарынан 24 шілде аралығында 1 бюджеттік бағдарлама бойынша жоспарланған 75035,0 мың.теңге қаржының 52206,5 мың теңгесі жаратылып, немесе 30,4 % игерілген. Ал 22828,5 мың теңге Қазақстан Республикасы Президентінің 2018 жылғы 19 маусымдағы №702 Жарлығымен Шымкент қаласы республикалық маңызы бар қалалар санатына енгізілуіне байланысты игерілмеген.

2018 жылдың 24 шілдесінен 31 желтоқсан аралығында 3 бюджеттік бағдарлама бойынша жоспарланған 644 687,0 мың.теңге қаржының 640 400,1 мың теңгесі жаратылып, немесе 99,3 % игерілген, ал игерілмеген 4286,9 мың теңгенің 394003 «Мемлекеттік органның күрделі шығыстары» бюджеттік бағдарламасы 414 «Машиналар, жабдықтар, өндірістік және шаруашылық мүккамал құралдарын сатып алу» ерекшелігі бойынша 4500,0 мың теңге жоспарланып, жыл соңына 2750,5 мың теңгесі игеріліп, қалған 1749,5 мың теңгесі игерілмеген. Оның ішінде 1179,8 мың теңге үнемделген қаржы болса, конкурстан жеңімпаз болып танылған өнім берушінің дер кезінде тауарды әкелмеуінен 569,7 мың теңге игерілмеген. Мекеме тарапынан аталған факті бойынша сотқа шағымданып, 2019 жылдың 06 ақпанында №5265-19-00-2/84 сот шешімі шыққан.

2019 жылдың 1 қаңтарынан 31 желтоқсан аралығында 5 бюджеттік бағдарлама бойынша жоспарланған 2 452 386,0 мың.теңге қаржының 2 452 384,5 мың теңгесі жаратылған, немесе 99,9 % игерілген. Ал, 1,5 мың теңге шығындардан үнемделген қаржы.

2020 жылдың 1 қаңтарынан 30 сәуір аралығында 3 бюджеттік бағдарлама бойынша жоспарланған 1 020 820,0 мың.теңге қаржының 1 005 790,9 мың теңгесі жаратылған, немесе 98,5 % игерілген. Ал, 15 029,1 мың теңге шығындардан үнемделген қаржы.

Жоғарыда аталған бюджеттік бағдарламалар аясында аудит нысандары тарапынан бірқатар жұмыстар атқарылған.

Талдау нәтижелері бойынша бюджеттен бөлінген қаржылардың аудит нысанының төмендегі кемшіліктерді қоса алғанда атқарған қызметінің өңірлік әлеуметтік-экономикалық дамуына өзіндік әсерін тигізген.

**2.7. Мемлекеттік аудит объектілерінің жіберіп алған пайдасының және экономикалық шығындарының анықталған фактілері:**

Жүргізілген аудиттік іс-шара барысында аталған аудит нысаны бойынша мәселенің қажеттілігі туындамады.

**IІІ. Жиынтық бөлік**

**3.1. Мемлекеттік аудит барысында қабылданған шаралар:**

1. Аудиторлық қорытынды әзірлегенге дейін Басқарма тарапынан мемлекеттік аудит нәтижесімен анықталған қаржылық бұзушылықтардың өндірілуі тиіс қаржылардың 2843,9 мың теңгесі бюджетке өндірілген. Атап айтқанда, 2020 жылғы 17 шілдедегі №0006 түбіртегімен 490,0 мың теңге, 2020 жылғы 17 шілдедегі №0007 түбіртегімен 490,0 мың теңге, 2020 жылғы 17 шілдедегі №0008 түбіртегімен 490,0 мың теңге, 2020 жылғы 17 шілдедегі №0009 түбіртегімен 490,0 мың теңге, 2020 жылғы 17 шілдедегі №0010 түбіртегімен 490,0 мың теңге, 2020 жылғы 17 шілдедегі №0011 түбіртегімен 382,5 мың теңге және 2020 жылғы 20 шілдедегі №0001 түбіртегімен 11,4 мың теңге бюджетке өндірілген.

2. Шымкент қаласы прокуратурасының 2020 жылғы 21 шілдедегі №2-40-20-09468 хатына сәйкес, мемлекеттік аудит нәтижесімен анықталған бұзушылықтар бойынша процестік шешім қабылдау үшін материалдар 2020 жылғы 16 шілдедегі №07/585 хатымен Шымкент қаласының прокуратурасына жолданды.

**3.2. Мемлекеттік аудит нәтижелері бойынша тұжырымдар:**

Мемлекеттік аудит объектілерінің нәтижелерін бағалау «тиімділік», «нәтижелілік» және «мәнділік» аудит көрсеткіштері бойынша жүзеге асырылған.

«Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу» аудиторлық іс-шарасы бойынша 1мемлекеттік мекеме қамтылып, бөлінген қаржы көлемі 4 117 893,0мың теңгені құраған.

Жүргізілген сыртқы мемлекеттік аудит барысында барлығы 8822,4 мың теңгені құрайтын қаржылық бұзушылықтар, оның ішінде қалпына келтіретіні 5373,4 мың теңге, бюджетке өндірілетіні 3449,0 мың теңге.

Сонымен қатар, 2 бірлікті құрайтын рәсімдік сипаттағы бұзушылықтар, 13856,9 мың теңгеге тиімсіз жоспарланғаны анықталды.

Мемлекеттік аудит нәтижелері көрсеткендей, орын алған бұзушылықтардың негізгі себептері бухгалтерлік есептіліктердің дұрыс жүргізілмеуі, ерекшеліктер бойынша шығындардың жоспарлануы мен жаратылуы нормативтік-құқықтық актілерге сәйкес болмауы, теңгерімге тауарлы құндылықтарды алмауы, бюджет қаржыларын тиімді пайдаланбауы, іс-сапар шығындары мен айлық жалақылардың негізсіз жаратылуы болып табылады.

Жалпы бюджет қаражатының жұмсалуы бойынша сапалы мониторингінің жүргізілмеуі, жоспарды қалыптастыру мен бюджет қаражатын пайдалану кезінде қолданыстағы заңнаманың сақталмауы, бюджет қаржыларының тиімді жұмсалуына кері әсерін тигізген деп тұжырымдауға болады.

Жүргізілген аудиттің нәтижесімен, процесстік шешім шығару үшін Шымкент қаласының прокуратурасына 1 материалдар жолданса, әкімшілік шара көру үшін 3 материал Шымкент қаласы бойынша ішкі мемлекеттік аудит департаментіне жолданды.

Бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмау салдарынан болғаны айқындалған.

2. Мемлекеттік аудит объектілерінің нәтижелерін бағалау «тиімділік», «нәтижелілік» және «мәнділік» аудит көрсеткіштері бойынша жүзеге асырылды, олардың қорытындылары мынаны көрсетті.

**«Тиімділік» мемлекеттік аудит көрсеткіші**

Бюджеттен бөлінген қаржы тиімді пайдалануда Бюджеттік және өзге де заңнаманың сақталуына, уақтылы іске асырылуына тиісті бақылау мен мониторинг жүргізіп отыру толыққанды қамтамасыз етілмеген. Қаржыларды игеруде тиісті заңнамалар мен нормативтік құжаттар талаптарын басшылыққа алып отыру міндеттері өз дәрежесінде атқарылып отыру қажет деп санаймыз. Атап айтқанда, бюджеттік өтінімді қалыптастыру барысында штат бірліктерін нормативке сәйкестендіріп, қолданыстағы нормативтік құжаттар талаптарын сақтауға ерекше назараудару қажет. Аталған талаптар өз дәрежесінде мониторингтеудің болмауынан бюджет қаржылары 13856,9,мың теңгеге тиімсіз жоспарлаған.

Анықталған қаржылық және рәсімдік бұзушылықтары қолданыстағы бюджеттік және басқада заңнамалардың талаптары бұзылғаннан орын алған.

**«Нәтижелілік» мемлекеттік аудит көрсеткіші**

«Шымкент қаласының жер қатынастары басқармасы» мемлекеттік мекемесінің Ережесіне сәйкес 5 міндет, 23 функция қарастырылып, жұмыстар атқарылған.

Қазақстан Республикасы Денсаулық сақтау және әлеуметтік даму министрінің 2015 жылғы 23 желтоқсандағы №1002 бұйрығымен бекітілген «Мемлекеттік органдарға техникалық қызмет көрсетуді және олардың жұмыс істеуін қамтамасыз ететін жұмыскерлер санының бірыңғай салааралық нормативтерінің» (Қазақстан Республикасы Еңбек және халықты әлеуметтік қорғау министрінің 2019 жылғы 3 шілдедегі № 353 бұйрығымен өзгеріс енгізілген) 6 кестесінің талаптары сақталмай, 2018 жылдың 01 қаңтарына және 2019 жылдың 01 қаңтарына бекітілген нақты шатттық кесте бойынша 20 бірлік әдіскер қарастырылған, немесе (құжаттардың саны 3826 және жоғары болған жағдайда) 10 әдіскер артық жоспарланған.

2018 жылдың бюджеттік бағдарламаларының орындалуы келесі:

394 001 «Республикалық маңызы бар қаланың, астананың аумағында жер қатынастарын реттеу саласындағы мемлекеттік саясатты іске асыру жөніндегі қызметтер» бюджеттік бағдарламасына жыл ішінде өзгерістер енгізіліп, 69859,0 мың теңгеге нақтыланып, 67322,5 мың теңгесі игерілген. Республикалық бюджеттен жоспарланған қаржыдан игерілмеген 2536,5 мың теңге нақты шығыстардан үнемделген, атап айтқанда әлеуметтік міндетті төлемнен 0,5 мың теңге, өзге де тауарларды сатып алудан 2425,0 мың теңге, коммуналдық қызметтерден 111,0 мың теңге орын алған.

Бюджеттік бағдарламаның мақсаты: басқармаға жүктелген функцияларды барынша тиімді орындау үшін мемлекеттік мекеменің қызметін қамтамасыз ету.

Бағдарлама бойынша 2 тікелей нәтиже қарастырылып, жыл қорытындысымен қол жеткізілген.

Бағдарлама бойынша басқарманың 32 мемлекеттік әкімшілік қызметкерлер және 30 техникалық қызмет көрсетуді жүзеге асыратын мемлекеттік қызметші болып табылмайтын штаттан тыс қызметкерлер ұсталған.

394 003 «Мемлекеттік органның күрделі шығыстары» бюджеттік бағдарламасы 414 «Машиналар, жабдықтар, өндірістік және шаруашылық мүккамал құралдарын сатып алу» ерекшелігі бойынша 4500,0 мың теңге жоспарланып, жыл соңына 2750,5 мың теңгесі игеріліп, қалған 1749,5 мың теңгесі игерілмеген. Оның ішінде 1179,8 мың теңге үнемделген қаржы болса, конкурстан жеңімпаз болып танылған өнім берушінің дер кезінде тауарды әкелмеуінен 569,7 мың теңге игерілмеген. Мекеме тарапынан аталған факті бойынша сотқа шағымданып, 2019 жылдың 06 ақпанында №5265-19-00-2/84 сот шешімі шыққан.

«Мемлекеттік органның күрделі шығыстары» бюджеттік бағдарламасы 414 «Машиналар, жабдықтар, өндірістік және шаруашылық мүккамал құралдарын сатып алу» ерекшелігі бойынша 4500,0 мың теңге жоспарланып, жыл соңына 2750,5 мың теңгесі игеріліп, қалған 1749,5 мың теңгесі игерілмеген. Оның ішінде 1179,8 мың теңге үнемделген қаржы болса, конкурстан жеңімпаз болып танылған өнім берушінің дер кезінде тауарды әкелмеуінен 569,7 мың теңге игерілмеген. Мекеме тарапынан аталған факті бойынша сотқа шағымданып, 2019 жылдың 06 ақпанында №5265-19-00-2/84 сот шешімі шыққан.

Бюджеттік бағдарламаның мақсаты: басқарманы материалдық-техникалық базамен қамтамасыз ету.

Бағдарлама бойынша 10 тікелей нәтиже қарастырылып, жыл қорытындысымен қол жеткізілген.

Бағдарлама бойынша басқармаға 6 кресло, 6 принтер,3 ноутбук, 6 стол, 1 кондиционер,2 диван, 6 шкаф, 24 орындық, 1 сейф және 6 радиотелефон сатып алынған.

394 011 «Мемлекеттік қажеттіліктер үшін жер учаскелерін алып қою, оның ішінде сатып алу жолымен алып қою және осыған байланысты жылжымайтын мүлікті иеліктен айыру» бюджеттік бағдарламасына жыл ішінде өзгерістер енгізіліп, 570 328,0 мың теңгеге нақтыланып, 570 327,0 мың теңгесі игерілген. Игерілмеген қаржы 1,0 мың теңге үнемделген қаржы.

Бюджеттік бағдарламаның мақсаты: жергілікті деңгейде қала шекарасының шебінде және оның әкімшілік бағыныстылығына берілген аумақта жер қатынастарын реттеу.

Бағдарлама бойынша 3 тікелей нәтиже қарастырылып, жыл қорытындысымен қол жеткізілген.

Бағдарламаның түпкілікті нәтижелері иесі жоқ жер учаскелерін анықтау және оларды иесіз жер учаскелерін есепке алу, жерлердің нысаналы мақсатын өзгерту бойынша ұсыныстар мен шешім жобаларын дайындау, мемлекет мұқтажы үшін жер учаскелерін мәжбүрлеп иеліктен шығару жөнінде ұсыныстар дайындау, жерге орналастыру, жер учаскілерінің бөлінетіндігі/бөлінбейтіндігін айқындау, жер сауда-саттығын (конкурстар, аукциондар) жүргізуді ұйымдастыру, ауыл шаруашылығы алқаптарын бір түрден екінші түрге ауыстыру, жерді резервке қою және жер қатынастары бөлігінде белгіленген тәртіпте жұмыстарды ұйымдастыру болып табылады.

2019 жылдың бюджеттік бағдарламаларының орындалуы келесі:

351 001 «Республикалық маңызы бар қаланың, астананың аумағында жер қатынастарын реттеу саласындағы мемлекеттік саясатты іске асыру жөніндегі қызметтер» бюджеттік бағдарламасына жыл ішінде өзгерістер енгізіліп, 148876,0 мың теңгеге нақтыланып, 148875,8 мың теңгесі игерілген. Республикалық бюджеттен жоспарланған қаржыдан игерілмеген 0,2 мың теңге нақты шығыстардан үнемделген қаржы.

Бюджеттік бағдарламаның мақсаты: басқармаға жүктелген функцияларды барынша тиімді орындау үшін мемлекеттік мекеменің қызметін қамтамасыз ету.

Бағдарлама бойынша 2 тікелей нәтиже қарастырылып, жыл қорытындысымен қол жеткізілген.

Бағдарлама бойынша басқарманың 32 мемлекеттік әкімшілік қызметкерлер және 30 техникалық қызмет көрсетуді жүзеге асыратын мемлекеттік қызметші болып табылмайтын штаттан тыс қызметкерлер ұсталған.

351 010 «Мемлекеттік қажеттіліктер үшін жер учаскелерін алып қою, оның ішінде сатып алу жолымен алып қою және осыған байланысты жылжымайтын мүлікті иеліктен айыру» бюджеттік бағдарламасына жыл ішінде өзгерістер енгізіліп, 2 303 510,0 мың теңгеге нақтыланып, 2 303 508,7 мың теңгесі игерілген. Игерілмеген қаржы 1,3 мың теңге үнемделген қаржы.

Бюджеттік бағдарламаның мақсаты: жергілікті деңгейде қала шекарасының шебінде және оның әкімшілік бағыныстылығына берілген аумақта жер қатынастарын реттеу.

Бағдарлама бойынша 3 тікелей нәтиже қарастырылып, жыл қорытындысымен қол жеткізілген.

Бағдарламаның түпкілікті нәтижелері иесі жоқ жер учаскелерін анықтау және оларды иесіз жер учаскелерін есепке алу, жерлердің нысаналы мақсатын өзгерту бойынша ұсыныстар мен шешім жобаларын дайындау, мемлекет мұқтажы үшін жер учаскелерін мәжбүрлеп иеліктен шығару жөнінде ұсыныстар дайындау, жерге орналастыру, жер учаскілерінің бөлінетіндігі/бөлінбейтіндігін айқындау, жер сауда-саттығын (конкурстар, аукциондар) жүргізуді ұйымдастыру, ауыл шаруашылығы алқаптарын бір түрден екінші түрге ауыстыру, жерді резервке қою және жер қатынастары бөлігінде белгіленген тәртіпте жұмыстарды ұйымдастыру болып табылады.

Жалпы республикалық және жергілікті бюджет есебінен бөлінген қаражатты игеруге қойылған мақсаттар мен міндеттерге қол толық жеткізіліп, бюджеттік бағдарлама көрсеткіштері орындалған.

**«Мәнділік» мемлекеттік аудит көрсеткіші**

Қолданыстағы Қазақстан Республикасының заңнамасы нормаларының оларды іске асыру үшін қабылданған талаптарынан ауытқу және аудит объектісі қызметінің ерекшелігіне және көрсеткіштер санатына қабылданатын шешімдерге ықпал ететін өзге де кемшіліктер орын алған.

Бюджеттік бағдарламаларды іске асыру барысында мекеменің бухгалтерлік есебін жүргізу барысында Қазақстан Республикасы Қаржы Министрінің 2010 жылғы 03 тамыздағы №393 бұйрығымен бекітілген «Мемлекеттік мекемелерде бухгалтерлік есепке алуды жүргізу қағидаларының» талаптары сақталмаған.

Мекеме қызметкерлерінің еңбекақыларына артық аудару фактілері орын алған немесе, Қазақстан Республикасының 2008 жылғы 4 желтоқсандағы №95-IV Бюджет кодексінің, Қазақстан Республикасының 2015 жылғы 23 қарашадағы №414-V ҚРЗ «Қазақстан Республикасының Еңбек Кодексінің», Қазақстан Республикасы Үкіметінің 2017 жылғы 29 желтоқсандағы №939 қаулысымен бекітілген «Мемлекеттік әкімшілік қызметшілерге пилоттық режимде еңбекақы төлеудің кейбір мәселелерінің» және Қазақстан Республикасы Үкіметінің 2018 жылғы 12 желтоқсандағы №827 қаулысындағы 2 қосымшасының талаптары сақталмаған.

Мекеме қызметкерлерінің іссапар шығындарына дұрыс емес және артық аудару фактілері орын алған немесе Қазақстан Республикасы Үкіметінің 2018 жылғы 11 мамырдағы №256 қаулысымен бекітілген «Бюджет қаражаты есебінен іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларының» талаптары сақталмаған.

Сонымен қатар, мекемеде штат бірліктерін қалыптастыру барысында 2018 және 2019 жылдары 10 әдіскерден артық жоспарланған немесе штат бірлігін Қазақстан Республикасы Денсаулық сақтау және әлеуметтік даму министрінің 2015 жылғы 23 желтоқсандағы №1002 бұйрығымен бекітілген «Мемлекеттік органдарға техникалық қызмет көрсетуді және олардың жұмыс істеуін қамтамасыз ететін жұмыскерлер санының бірыңғай салааралық нормативтерінің» (Қазақстан Республикасы Еңбек және халықты әлеуметтік қорғау министрінің 2019 жылғы 3 шілдедегі № 353 бұйрығымен өзгеріс енгізілген) талаптары сақталмай бекітілген.

Жоғарыда талданған көрсеткіштер нәтижесімен атқарылған жұмысы негізінен белгіленген мақсатына сәйкес атқарылған деп тұжырымдауға болады, дегенмен қызмет атқару барысында, қаржыларды игеруде тиісті заңнамалар мен нормативтік құжаттар талаптарын басшылыққа алып отыру міндеттері өз дәрежесінде атқарылып отыру қажет деп есептейміз. Атап айтқанда, айлық жалақы мен іссапар шығындарын есептеу барысындаатқарылуында қолданыстағы нормативтік құжаттар талаптарын сақтауғаназар аудару қажет.

Жалпы аудиторлық іс-шаралардың нәтижелерін қорытындылай келе жоғарыда аталған кемшіліктер мен бұзушылықтарды ескере келе, мемлекеттік аудит объектісі бойынша бюджет қаржыларын пайдалану тиімділігі әлі де болса жеткіліксіз деңгейде екендігі жөнінде қорытынды жасауға болады.

**3.3.Мемлекеттік аудит нәтижелері бойынша ұсынымдар:**

Негізгі (талдамалық) бөлікте аталған мәліметтерді назарға ала отырып:

1. «Шымкент қаласының жер қатынастары басқармасының бюджеттік бағдарламалары бойынша бөлінген қаржылардың іске асырылуына тиімділік аудит жүргізу» аудиторлық іс-шарасының нәтижесі бойынша Тексеру комиссиясының отырысынада аудиторлық қорытындыны бекітуді ұсынамын.

2.Жоғарыда аталған кемшіліктер мен бұзушылықтарды ескере келе, Шымкент қаласының қаржы басқармасына бөлінген бюджет қаражатының пайдалану тиімділігі жеткіліксіз деңгейде деп танылсын.

3.Аудиторлық қорытынды әзірлегенге дейін Басқарма тарапынан мемлекеттік аудит нәтижесімен анықталған қаржылық бұзушылықтардың өндірілуі тиіс қаржылардың 2843,9 мың теңгесі бюджетке өндірілгені назарға алынсын.

**3.«Шымкент қаласының жер қатынастары басқармасы» мемлекеттік мекеменің басшысына (Берик Айдарович Аширбеков):**

1. Қазақстан Республикасының нормативтік құқықтық актілерін, бюджеттік және өзге де заңнамаларының талаптарының сақталмауына жол бергені үшін жауапты тұлғалардың тәртіптік жауапкершіліктері қаралсын;

2. Бюджет қаражатын жоспарлау және пайдалану барысында Қазақстан Республикасының бюджеттік және басқа да заңнамаларының сақталуын қамтамасыз ету бойынша мониторинг жүргізу ұсынылсын;

3. 2018 жылы қалыптасқан 708,1 мың теңге кредиторлық қарыздар және 2019 жылы қалыптасқан 3098,4 мың теңге кредиторлық, 1094,9 мың теңге дебеторлық қарыздар бухгалтерлік есеп бойынша қалпына келтірілсін;

4. Мекемеге жалпы 472,0 мың теңгеге сатып алынған «1С бухгалтерия» бағдарламасын бухгалтерлік есеп бойынша мекеменің теңгеріміне кіріске алынсын;

5. Мекеме қызметкерлерінің айлық жалақыларына 2019 жылы артық аударылған 140,8 мың теңге қаржы бюджетке өндірілсін;

6. Мекеме қызметкерлеріне іссапар шығындарына артық аударылған 341,7 мың теңге бюджетке өндірілсін;

7. Анықталған бұзушылықтарды жойып, қызметкерлер арасында түсіндіру жұмыстары жүргізіліп, алдағы уақытта болдырмау шараларын қабылдау ұсынылсын;

8. Жоғарыда көрсетілген ұсынымдар бойынша қабылданған шаралар туралы мәлімет 2020 жылдың 01 қазанына дейін Шымкент қаласы бойынша тексеру комиссиясына ұсынылсын.

**3.4. Қосымша:** Мемлекеттік аудит нәтижесі бойынша анықталған бұзушылықтар мен кемшіліктердің жиынтық тізілімі мен бюджетке өндірілген қаржылардың түбіртектері (\_\_\_\_\_\_\_\_\_ парақ).

**Тексеру комиссиясының мүшесі Н. Абдезов**

Аудит тобы: Г.Елшибаев, М.Утебаева